
[image: Preventiva proti ušem - kako se povsem naravno izogniti ušem? Gnide Uši]
Spoštovani starši!
Obveščamo vas, da so se v vrtcu pojavile uši. Prosimo vse starše, ki opazite uši pri svojem otroku, da pričnete z odpravljanjem uši. Ušivost se rada ponavlja, če pri odstranjevanju nismo dovolj dosledni in natančni.
Glavna pot prenosa je direktni stik z okuženo osebo, menjanje in nošenje delov oblačil (kape, pokrivala), uši pa se lahko prenašajo tudi preko posteljnine ali skupnih oblačil. 
Razvojni ciklus uši ima tri oblike: jajčece (gnido), ličinko in odraslo uš. Za vzdrževanje razvojnega ciklusa uši je potrebna temperatura 32° C. Jajčeca naglavne uši se ne razvijajo, če je temperatura nižja od 22° C. V ugodnih pogojih se iz jajčec razvijejo v 7 do 10 dneh ličinke, iz teh pa v 7 do 13 dneh odrasle uši, ki lahko zopet ležejo jajčeca. Razvojni ciklus uši traja torej v povprečju 18 dni, odrasle uši pa živijo okoli mesec dni. 
Razuševnje: 
a. uporaba enega izmed preparatov, ki so na tržišču, po navodilu proizvajalca, 
b. uporaba glavnikov za prečesavanje;
 
POZOR!!! Nobeden preparat ni 100 % zanesljiv, zato je potrebno postopek razuševanja po 7 do 10 dneh ponoviti. Izrednega pomena je zgodnje odkritje in uničenje jajčec in odraslih uši. 
UKREPI ZA OBVLADOVANJE UŠIVOSTI 
Ob pojavu ušivosti pri osebi, se morajo pregledati  tudi družinski člani in tesni kontakti. Posteljnino, vzglavnike, pokrivala, moramo nujno oprati na temperaturi vsaj 60° C. Prostore pogosto presesamo in ne smemo pozabiti na oblazinjeno pohištvo, preproge, odeje, mehke plišaste igrače in tudi avtomobilske sedeže, kamor smo lahko zanesli odrasle uši. 

